Valentinas Mazuronis

Valentinas Mazuronis (g. 1953 m. lapkričio 18 d. Molėtuose) – architektas, Lietuvos politinis bei visuomenės veikėjas.

 Biografija 
1960–1971 m. mokėsi Utenos 1-ojoje vidurinėje mokykloje, 1971–1976 m. studijavo LSSR dailės institute, architektas. 1976–1977 m. tarnavo sovietinėje armijoje. 1978–1979 m. Šiaulių televizorių gamyklos estetikos grupės vadovas. Nuo 1979 m. „Komprojekto“ Šiaulių skyriaus architektas, grupės vadovas, projektų vadovas, skyriaus vyriausiasis architektas. Vienas iš Šiaulių Vilniaus pėsčiųjų gatvės projekto autorių. 1991 m. įkūrė individualią įmonę „Valentino Mazuronio projektavimo biuras“. Nuo 1994 m. UAB „Dailės studija“ direktorius.

Lietuvos architektų sąjungos narys. Rotary klubo narys, 1995–1996 m. Šiaulių skyriaus prezidentas. Moka rusų ir anglų kalbas.

Žmona Danutė, psichologė. Sūnūs: Andrius (g. 1979), inžinierius statybininkas, Rokas (g. 1983), architektas.

 Politinė veikla 
1993 m. Lietuvos liberalų sąjungos narys, LLS Šiaulių miesto skyriaus pirmininkas. 2001 m. skilus Lietuvos liberalų sąjungai, Liberalų demokratų partijos narys, partijos pirmininko pavaduotojas, 2002–2003 m. Liberalų demokratų partijos pirmininkas, nuo 2003 m. pirmininko pavaduotojas, nuo 2006 m. partijos Tvarka ir teisingumas pirmininko pavaduotojas.

1990–1995 m. Šiaulių savivaldybės tarybos deputatas, 1995–1997 m. ir 1997–2000 m. ir 2000–2003 m. Šiaulių miesto savivaldybės tarybos narys. 2004–2008 m., 2008–2012 m. ir 2012–2014 m. LR Seimo narys.2012–2016 m. kadencijos Seimo narys 2009 m. kandidatavo LR Prezidento rinkimuose. 2012–2014 m. Algirdo Butkevičiaus Vyriausybėje – LR aplinkos ministras.http://www3.lrs.lt/pls/inter3/dokpaieska.showdoc_l?p_id=439663 2014 m. išrinktas į Europos Parlamentą.http://www.2013.vrk.lt/rinkimai/426_lt/Kandidatai/Kandidatas70678/Kandidato70678Anketa.html 

V. Mazuronis teistas už tai, kad 2003 m. gruodžio 22 d. pasirašytame ir išplatintame partijos pareiškime apkaltino tuometinį Seimo pirmininką Artūrą Paulauską atsiuntus į Rolando Pakso rėmėjų mitingą ant sostinės Tauro kalno buvusios antivalstybinės organizacijos „Jedinstvo“ lyderį Valerijų Ivanovą.http://www.sekunde.lt/lietuva/v-mazuronis-a-paulauska-gretina-ne-tik-su-v-ivanovu-bet-ir-su-stalinu/ 

2015 m. vasario 17 d. V. Mazuronis paliko Rolando Pakso vadovaujamą Tvarkos ir teisingumo partiją, kurią sausio viduryje buvo palikęs ir jo sūnus Andrius Mazuronis.Vytenis Radžiūnas „V. Mazuronis palieka partiją „Tvarka ir teisingumas““, „Bernardinai.lt“, 2015-02-17 

2015 m. gegužės 30 d. Europarlamentaras V. Mazuronis tapo Darbo partijos pirmininku - pasitraukus Loretai Graužinienei iš Darbo partijos pirmininko pareigų.

2016 m. spalio 10 d. po Seimo rinkimų, Darbo partijai neįveikus 5% rinkėjų balsų barjero, V. Mazuronis atsistatydino iš Darbo partijos pirmininko pareigų.Raimundas Celenevičius „Labanakt, Darbo partija: gausiausia šalies politinė jėga neįveikė 5 proc., o jos lyderiai liko dugne“, „15min“ 2016-10-10 

 Šaltiniai 

 Nuorodos 
 Oficiali svetainė 

|-

|-

Kategorija:Europos Parlamento nariai (Lietuva)
Kategorija:Lietuvos aplinkos ministrai
Kategorija:Seimo nariai
Kategorija:Lietuvos architektai
Kategorija:Šiaulių politikai
Kategorija:Kandidatai į LR prezidentus